एक स्टूडेंट घायल; होस्टल के 10 स्टूडेंट्स दो महीने के लिए सस्पेंड
जम्मू मेडिकल कॉलेज में द केरला स्टोरी को लेकर मारपीट फाइनल ईयर स्टूडेंट घायल, महबूबा बोंलीं- केंद्र सरकार भड़काड़े वाली फिल्मों को बढ़ावा दे रही Final year student injured, Mehbooba said – Central government is promoting provocative films
जम्मू के राजकीय मेडिकल कॉलेज (GMC) में रविवार रात फिल्म द केरल स्टोरी को लेकर स्टू़डेंट्स के दो गुटों में मारपीट हो गई। इसमें फाइनल ईयर का एक स्टूडेंट घायल हुआ है। इसके विरोध में सोमवार को स्टूडेंट्स ने प्रदर्शन किया। अधिकारियों ने कहा कि इस केस में होस्टल के 10 स्टू़डेंट्स को दो महीने के लिए सस्पेंड कर दिया गया है। जांच पूरी होने तक उन्हें क्लासेस में भाग लेने से भी रोक दिया गया है।
बताया जा रहा है कि GMC के बॉयज होस्टल में फर्स्ट ईयर के स्टूडेंट्स के ऑनलाइन स्टडी ग्रुप में फिल्म देखने को लेकर कुछ कहा-सुनी हुई। विवाद इतना बढ़ा कि मारपीट हो गई। बीच-बचाव करने आए फाइनल ईयर के स्टूडेंट के सिर पर लोहे की रॉड से हमला कर दिया गया। उसे 12 टांके आए हैं। उसका आरोप है कि हमला करने वालों में कुछ बाहर के स्टूडेंट्स भी थे।
मारपीट के आरोपियों को कड़ी सजा देने की मांग को लेकर सोमवार को कॉलेज कैंपस में फर्स्ट ईयर के स्टूडेंट्स ने प्रदर्शन किया। उनका कहना था कि मामूली बात को तूल देकर उनके साथ हाथापाई की गई है। कैंपस में बाहर से स्टूडेंट्स को बुलाया गया। मारपीट करने के दोषियों के खिलाफ सख्त कार्रवाई की जानी चाहिए, ताकि स्टूडेंट्स के साथ ऐसा फिर न हो।
SSP जम्मू चंदन कोहली ने कहा कि जीएमसी जम्मू के बॉयज हॉस्टल में कुछ स्टूडेंट्स और बाहरी लोगों के बीच हाथापाई हुई है। मामले में जांच की जा रही है।
महबूबा मुफ्ती ने कहा LG दोषियों को सजा दिलाएं
इस मामले को लेकर पीडीपी अध्यक्ष और पूर्व मुख्यमंत्री महबूबा मुफ्ती ने कहा कि केंद्र सरकार हिंसा और सांप्रदायिक आग भड़काने वाली फिल्मों को प्रोत्साहित कर रही है और उन्हें बढ़ावा दे रही है। उन्होंने कहा कि अपने छोटे चुनावी लाभ के लिए भाजपा बेगुनाहों का खून बहा रही है। महबूबा ने कहा, उपराज्यपाल मनोज सिन्हा से अनुरोध है कि वे GMC हिंसा मामले में एक्शन लें और दोषियों को सजा दिलाएं।
फिल्म 'द केरल स्टोरी' को लेकर विवाद भी हो रहा है। इसे लेकर अलग-अलग प्रतिक्रियाएं सामने आ रही हैं। कुछ लोगों ने इस फिल्म को बैन करने की मांग को लेकर केरल हाईकोर्ट में अर्जी लगाई थी। हालांकि हाईकोर्ट ने फिल्म पर बैन लगाने से इनकार कर दिया।
केरल हाईकोर्ट ने क्या कहा
केरल हाईकोर्ट ने फिल्म की रिलीज पर रोक लगाने से इनकार करते हुए कहा था- मूवी सच्ची घटनाओं से प्रेरित है। जस्टिस एन नागरेश और जस्टिस सोफी थॉमस ने कहा कि फिल्म सर्टिफिकेशन बोर्ड ने इसे देखने के बाद ही रिलीज करने की इजाजत दी है। इसमें किसी समुदाय के लिए कुछ भी आपत्तिजनक नहीं दिख रहा।
कोर्ट ने पूछा- किसी भी याचिकाकर्ता ने फिल्म देखी? प्रोड्यूसर कह रहे हैं कि फिल्म कुछ घटनाओं का काल्पनिक वर्जन है। वो उस टीजर को भी सोशल मीडिया से हटाने को राजी हैं, जिसमें 32 हजार महिलाओं के ISIS में शामिल होने की बात है।
पश्चिम बंगाल सरकार ने इस फिल्म पर बैन लगा दिया है। उधर, तमिलनाडु में सिनेमाघरों के मालिकों ने खुद फिल्म न दिखाने का ऐलान कर दिया था।
फिल्म पर रोक को चुनौती देते हुए फिल्म के प्रोड्यूसर्स ने सुप्रीम कोर्ट में अर्जी लगाई। सुप्रीम कोर्ट ने कहा कि आपको फिल्म पर रोक लगाने के मामले में बहुत सावधान रहना चाहिए। अगर यह फिल्म अच्छी नहीं है तो ये बाजार तय कर देगा। इस मामले में अगली सुनवाई 16 मई को होनी है।
इन राज्यों में टैक्स फ्री हुई फिल्म
'द केरल स्टोरी' को मध्य प्रदेश में टैक्स फ्री कर दिया गया था। इसके बाद उत्तर प्रदेश में भी फिल्म को टैक्स फ्री कर दिया गया। फिल्म के निर्देशक सुदीप्तो रॉय हैं और इसमें अदा शर्मा ने मुख्य भूमिका निभाई है। विवाद के बीच भी बॉक्स ऑफिस पर लगातार धमाल मचा रही है।
फिल्म द केरल स्टोरी से जुड़ी अन्य खबरें यहां पढ़ें...
केरल स्टोरी पर रोक की पिटीशन सुनेगा सुप्रीम कोर्ट, पहले कहा था- फिल्म अच्छी है या नहीं, बाजार तय करेगा
फिल्म द केरल स्टोरी की रिलीज पर रोक की याचिका पर सुप्रीम कोर्ट सुनवाई को राजी हो गया। कांग्रेस नेता और सीनियर एडवोकेट कपिल सिब्बल ने कोर्ट ने याचिका पर जल्द सुनवाई करने की अपील की थी। इस पर कोर्ट ने कहा कि था- फिल्म अच्छी है या नहीं, ये बजार तय करेगा। पढ़ें पूरी खबर...
द केरला स्टोरी की रिलीज पर इंग्लैंड में रोक, अंतिम वक्त पर कैंसिल हुए शोज
द केरला स्टोरी को लेकर विवाद अब इंग्लैंड तक पहुंच गया। फिल्म वहां 12 मई को रिलीज होनी थी। लोगों ने टिकट भी खरीद लिए थे, लेकिन अंतिम मौके पर फिल्म की स्क्रीनिंग रोक दी गई। वहां के कुछ भारतीय लोगों ने कहा कि उनके पास रिफंड का एक मेल आया है। पढ़ें पूरी खबर...